മുഖ്യമന്ത്രിയും പ്രതിപക്ഷ നേതാവും ജിഹാദികളുടെ വക്താക്കളായെന്ന് വി. മുരളീധരന് തിരുവനന്തപുരം: കേരളത്തില് നാര്ക്കോട്ടിക് ലൗ ജിഹാദെന്ന പാലാ ബിഷപ്പ് മാര് ജോസഫ് കല്ലറങ്ങാട്ടിന്റെ പ്രസ്താവനയെ പിന്തുണച്ച് കേന്ദ്രമന്ത്രി വി. മുരളീധരന്. അപ്രിയസത്യം പറയുന്നവരെ ഒരു വിഭാഗം വളഞ്ഞിട്ട് ആക്രമിക്കുകയാണെന്ന് മുരളീധരന് മാധ്യമങ്ങളോട് പറഞ്ഞു.മുഖ്യമന്ത്രിയും പ്രതിപക്ഷ നേതാവും ജിഹാദികളുടെ വക്താക്കളായിരിക്കുകയാണ്. കേരളത്തിലെ വ്യാപകമായ സ്വര്ണക്കടത്ത് നാര്ക്കോട്ടിക് ജിഹാദിന്റെ തെളിവാണെന്ന് ബിജെപി നേരത്തേ തന്നെ പറഞ്ഞതാണെന്നും മുരളീധരന് വ്യക്തമാക്കി. അതേസമയം, നാര്ക്കോട്ടിക് ജിഹാദ് സംഘപരിവാറിന്റെ അജന്ഡയെന്നാണ് പ്രതിപക്ഷ നേതാവ് വി.ഡി. സതീശന് രാവിലെ പറഞ്ഞത്. ക്രിസ്ത്യന്, മുസ്ലിം വിഭാഗങ്ങളെ അകറ്റുകയാണ് അവരുടെ ലക്ഷ്യമെന്നും സതീശന് കുറ്റപ്പെടുത്തി.വിവാദ വിഷയത്തിലെ ചര്ച്ചയില് നിന്ന് രാഷ്ട്രീയ പാര്ട്ടികളും മാധ്യമങ്ങളും ഉള്പ്പെടെ എല്ലാവരും പിന്മാറണം. ഭിന്നിപ്പുണ്ടാക്കാന് കാത്തിരിക്കുന്ന ശക്തികള്ക്ക് അവസരം ഉണ്ടാക്കി കൊടുക്കരുത്. കുഴപ്പമുണ്ടാക്കാന് മാത്രമാണ് ചിലരുടെ ശ്രമമെന്നും സതീശന് പറഞ്ഞു.